Da TV2/Nord torsdag afholdt valgdebat, udtalte Peter Laigaard sig forkert om tandlægen i Dybvad. Det beklager han nu.

- Jeg skal dybt beklage, at jeg under partilederrunden på TV2/Nord udtalte mig, så det kom til at fremstå, som om tandlægen i Dybvad er lukket. Det er den ikke, skriver Peter Laigaard i en pressemeddelelse. Sagen kom frem, da han nævnte tandlægen i Dybvad som et eksempel på en mindre selvstændig erhvervsdrivende, som mister sit eksistensgrundlag, når kommunen hjemtager opgaver - så når kommunen laver et udbud, gør man det, så nærmest kun det offentlige kan byde ind. Konkret stod der i udbudsreglerne, at man skulle have mindst 500 børnepatienter for at kunne byde ind. Tandlægen i Dybvad havde dengang 300 børnepatienter, og kunne derfor ikke byde ind. Peter Laigaard mente derfor, at det var med hensyn til skolebørnene, der var lukket for tandlægen i Dybvad. Han undskylder for den manglende klarhed i sine udtalelser.